অভিযানে গিয়ে দুষ্কৃতীদের হাতে আক্রান্ত ৪ পুলিশ

চোপড়া: কুলতলির ছায়া চোপড়ায় (Chopra North Dinajpur)! দুষ্কৃতীদের ধরতে অভিযানে গিয়ে আক্রান্ত পুলিশ (Mischief Attack Police)। ধারালো অস্ত্রের আঘাতে জখম ৪ পুলিশ কর্মী। গুরুতর আহত অবস্থায় তাদের উদ্ধার করে শিলিগুড়ির একটি বেসরকারি নার্সিংহোমে ভর্তি করা হয়েছে। বুধবার গভীর রাতে চাঞ্চল্যকর ঘটনাটি ঘটেছে চোপড়ার আমতলা এলাকায়। অপহরণে অভিযুক্তদের ধরতে গিয়ে আক্রান্ত পুলিশ। দুই পুলিশ কর্মীকে কোপানোর অভিযোগ উঠেছে।

আরও পড়ুন: বল ভেবে খেলতে গিয়ে বোমা ফেটে আহত এক শিশু

বুধবার গভীর রাতে এই ঘটনা ঘটে। প্রাথমিকভাবে জানা গিয়েছে চোপড়ার আমতলা এলাকায় এক দুষ্কৃতিকে ধরতে গিয়েছিল পুলিশের একটি দল। সেখানেই পুলিশের উপরে হামলা চালায় দুষ্কৃতকারীরা। ঘটনায় পুলিশের দুই আধিকারিক, এক কন্সটেবল ও একজন গাড়ির চালক গুরুতর জখম হয়েছে। আহত পুলিশ কর্মীদের নিয়ে উদ্ধার করে শিলিগুড়ি নিয়ে যাওয়া হয়েছে। এই মুহূর্তে তাঁরা সেখানকার একটি বেসরকারি হাসপাতালে চিকিৎসাধীন রয়েছেন। স্বাভাবিক ভাবেই প্রশ্ন উঠছে যেখানে পুলিশ নিরাপদ নয় সেখানে সাধারণ মানুষেরা কি অবস্থায় আছেন? প্রসঙ্গত, শুধু চোপড়া নয়, গতকাল জলপাইগুড়িতেও পুলিশের উপর গুলি চালায় দুষ্কৃতীরা।